የሚኒስትሮች ምክርቤት የአስቸኳይ ጊዜ አዋጁን እንዲታወጅ ወሰነ
የኢትዮጵያ ፌደራላዊ ዴሞክራሲያዊ ሪፐብሊክ የሚኒስትሮች ምክር ቤት ዛሬ ባካሄደው አስቸኳይ ስብሰባ ማምሻውን የአስቸኳይ ጊዜ አዋጁን እንዲታወጅ መወሰኑን የጠቅላይ ሚኒስትር ጽሕፈትቤት አስታወቀ ።የኢፌዲሪ ጠቅላይ ሚኒስትር ጽህፈት ቤት እንዳስታወቀው፤አዋጁ እንዲታወጅ የተወሰነው መንግስት ህገ መንግስቱንና ህገ መንግስታዊ ስርዓቱን ከአደጋ የመከላከልና የመጠበቅ፣ የአገርን ሰላምና ደህንንነት የማስከበርና የህዝቦችን አንድነትና እኩልነት እውን በማድረግ የዜጎችን በነፃነት የመዘዋወር፣ በመረጡት ቦታ የመኖርና ሀብት የማፍራት ህገ መንግስታዊ መብታቸውን የመጠበቅ ኃላፊነት ያለበት መሆኑን በመገንዘብ ነው።